### Beslutningstema

I denne sag træffer Teknik- og Miljøudvalget beslutning om mulig løsning for adgang til [adresse].

### Historik

I forbindelse med at der blev givet påbud om, at ophøre med at bruge en ikke lovlig etableret adgangsvej til [adresse], er der ansøgt om tilladelse til ændre anvendelse af en eksisterende mark-adgang. Punktet blev behandlet på Teknik- og Miljøudvalgets møde den 10. september 2024, hvor et flertal af udvalget besluttede, at se på en mulig løsning for overkørsel til [adresse] på et senere møde.

### Sagsfremstilling

Forvaltningen har efterfølgende undersøgt mulighederne.

Forvaltningen har bedt Rambøll om at vurdere de trafiksikkerhedsmæssige konsekvenser ved at anvende en markoverkørsel som adgang til ind-/udkørsel til [adresse], [adresse]. Rambøll konkluderer i notat af 10. oktober 2024; "På baggrund af undersøgelserne i Effekthåndbogen og Jean Bertelsen kan det udledes, at det medfører en særlig stor ulykkesstigning, hvis der etableres en ny vejadgang med meget trafik fra [adresse] til [adresse], eftersom Mike Mogensen er en overordnet vej med stor trafikmængde og samtidig er
ulykkesbelastet." og "Det er Rambølls anbefaling, at der ikke etableres ny vejadgang til [adresse] fra [adresse]."

På grund af trafiksikkerheden, kan det ikke anbefales, at der gives adgang til [adresse] via den eksisterende markvej.

Det kan ligeledes ikke anbefales, at der gives tilladelse til, at der kan etableres en ny adgang til [adresse], som alene skal fungere som udkørsel til [adresse]. Dette kan give problemer med at gøre det tydeligt fra [adresse], at adgangen er lukket for indkørsel. Det kan påvirke trafikafviklingen på [adresse] med opbremsninger og fejltolkninger af skiltningen.

Såfremt Teknik- og Miljøudvalget ønsker, at der gives adgang, anbefales det, at adgangen flyttes længere mod nord, og at adgangen bliver en ind- og udkørsel. Det er forvaltningens vurdering, at en ny ud- indkørsel det pågældende sted, af hensyn til trafikafviklingen og uheldsrisikoen, skal tilsluttes i et kanaliseringsanlæg med venstresvingsbane på [adresse]. Udgiften til et kanaliseringsanlæg det pågældende sted vil ligge i omegnen af 1,0 - 1,5 mio. kr. Udgiften kan efter Vejlovens § 49 pålægges ansøger.

Forvaltningen gør opmærksom på, at en tilladelse til ny adgang kan danne præcedens for lignende tilfælde langs andre steder på strækningen, og ikke vil følge hensigten i Trafikplanen for Rømø, hvor det anbefales, at der saneres i antallet af adgange til [adresse], for at nedbringe antallet af trafikulykker på strækningen, som er ulykkesbelastet allerede.

Der er vedhæftet et notat, med opsamling af viden omkring adgange og uheldsrisiko samt et notat med skitse over mulig placering.

### Økonomi

Udgift til et kanaliseringsanlæg vil være 1,0 - 1,5 mio. kr.
Der er ikke afsat midler på anlægsbudgettet i 2025 eller i overslagsårene til en kanalisering på [adresse].

### Lovgrundlag

Vejloven § 49
§ 49
Nye adgange og udvidelse af eksisterende adgange til offentlige veje og stier må ikke etableres uden vejmyndighedens tilladelse.
Stk. 2.
Den, der ansøger om en ny adgang eller udvidelse af en eksisterende adgang til en offentlig vej eller sti, afholder udgifterne til etablering, medmindre andet er aftalt mellem vejmyndigheden og ansøgeren.
Stk. 4.
Skønnes det påkrævet af vejtekniske eller færdselsmæssige grunde, kan vejmyndigheden som betingelse for tilladelse efter stk. 1 stille krav til placering, udformning og benyttelse af adgangen. Vejdirektoratet kan på samme måde fastsætte betingelser for sit samtykke efter stk. 3. Vejmyndigheden kan kræve selv at udføre de krævede foranstaltninger for ansøgerens regning.
Stk. 5.
Vejmyndigheden kan gøre tilladelsen betinget af, at den offentlige vej ombygges med midterrabat, kanalisering, lyssignal og lign., når det på grund af en adgang efter stk. 1 skønnes trafikalt nødvendigt.
Stk. 6.
Vejmyndigheden kan kræve, at udgifterne til foranstaltningerne efter stk. 5 helt eller delvis afholdes af en anden vejmyndighed, når en offentlig vej eller offentlig sti tilsluttes den offentlige vej. Vejmyndigheden kan i særlige tilfælde kræve, at udgifterne til foranstaltningerne efter stk. 5 afholdes af vedkommende ejer eller bruger, når der gives tilladelse til etablering af en adgang fra en privat ejendom eller fra en privat fællesvej til en offentlig vej og disse udgifter står i et rimeligt forhold til de fordele, som ansøgeren opnår ved tilladelsen.
Stk. 7.
Vejmyndigheden skal sikre, at arbejdet udføres billigst muligt ved gennemførelse af proceduren i § 137, når den udfører arbejde for ansøgers regning. Vejmyndigheden kan i dette tilfælde medregne et administrationstillæg efter § 30.

### Indstilling

Fagchefen for Teknik og Miljø og Fagchefen for Klima, Plan og Udvikling indstiller;

at Teknik- og Miljøudvalget giver afslag på en ændret anvendelse af den eksisterende adgang, og

at der ikke arbejdes videre med at etablere en ny adgang til [adresse] via [adresse].

### Beslutning

Flertallet i Teknik- og Miljøudvalget godkendte indstillingen. Ron Møller (V) stemte imod, og ønskede at forvaltningen arbejde videre med foreslået adgang fra [adresse] uden kanaliseringsanlæg i sammenlignelighed med de ca. 30 andre udkørsler til [adresse].